
Tekintettel a:
· a Parlament 1303/2013 számú szabályozására (EU) és a Tanács tevékenységére, melyben lefekteti az Európai Regionális és Fejlesztési Alap, az Európai Mezőgazdasági és Vidékfejlesztési Alap, valamint az Európai Tengerügyi és Halászati Alap közös rendelkezéseit, továbbá az Európai Regionális és Fejlesztési Alap, az Európai Szociális Alap, a Kohéziós Alap, valamint az Európai Tengerügyi és Halászati Alapra vonatkozóan az általános rendelkezések megállapításáról és az n° 1083/2006 (EC) rendelet hatályon kívül helyezéséről;
· a Parlament és a Tanács 1301/2013-as számú (EU) rendelete az Európai Regionális Fejlesztési Alapról, valamint a Növekedés és Munkahelyi Beruházási célra vonatkozó rendelkezésekről, valamint az 1080/2006 számú (EC) rendelet hatályon kívül helyezéséről;
· Az Európai Regionális Fejlesztési Alap által az Európai Területi Együttműködési Cél támogatásához nyújtott különös rendelkezésekről szóló 1299/2013 számú (EU) parlamenti és tanácsi rendeletről;
· A Bizottság 2014. február 25.-ei 288/2014 számú (EU) végrehajtási rendelete az előrehaladási jelentések mintája és a benyújtás formátuma tekintetében az  1303/2013 számú (EU) parlamenti és tanácsi rendelet szerinti kiegészítő szabályok megállapításáról egy nagy volumenű projektre vonatkozó információkra, a költség-haszon elemzés elvégzésének módszertanáról, a közös cselekvési terv modelljéről, a vezetői nyilatkozat modelljére, az ellenőrzési stratégiához kapcsolódó modellekre, az ellenőrzési jelentésre, valamint a 1299/2013 (EU) számú parlamenti és tanácsi rendeletnek megfelelően az európai területi együttműködés céljának végrehajtási jelentéseinek mintájára;
· Az Európai Bizottság 2014. március 4.-ei 481/2014 számú (EU) felhatalmazáson alapuló rendelete az 1299/2013 számú parlamenti és tanácsi rendeletnek az együttműködési programok kiadásaira való jogosultságra vonatkozó különös jogszabályok tekintetéből történő kiegészítésről;
· az Európai Bizottság 2014. március 3.-ai 480/2014 számú (EU) felhatalmazáson alapuló rendelete az 1303/2013 számú (EU) parlamenti és tanácsi rendelet kiegészítésére
· A Bizottság 2014. július 28.-ai 821/2014 számú (EU) végrehajtási rendelete az 1303/2013 számú (EU) európai parlamenti és tanácsi rendelet alkalmazására vonatkozó szabályok megállapításáról a programhoz kapcsolódó hozzájárulások átutalásának és kezelésének részletes szabályai tekintetében, a pénzügyi eszközökről szóló jelentéstételre, a műveletekkel kapcsolatos információ és kommunikációs intézkedések műszaki jellemzőire, valamint az adatok rögzítésére és tárolására szolgáló rendszerre;
· Az Európai Területi Együttműködési Operatív Program URBACT III-ra (CCI szám: 2014TC16RFIR003), amelyet az Európai Bizottság 2014. december 12.-ei végrehajtási határozata hagyott jóvá [(ref:C (2014)9857];

· Tag és Partnerállam megállapodások a Tag-/Partnerállamok és az Irányító Hatóság között (Agence Nationale de la Cohésion des Territories) az URBACT III operatív programjának végrehajtására;
· Programspecifikus útmutatásra, beleértve az URBACT III Program Kézikönyvében foglaltakat, amelyeket a Monitoring Bizottság először 2015. szeptember 11.-én hagyott jóvá, majd később frissített, melyben a legutóbbi frissített verzió érvényes
· A 2020 decemberében jóváhagyott UIA Átviteli Mechanizmusra hivatkozó programspecifikus útmutatóra;
amelyet a Vezető Partner és Partnerek ezennel elismernek, valamint megállapodnak a következő Közös Egyezményről.

A következő megállapodás ezen partnerek között köttetett: 

VEZETŐ PARTNER

Torinó városa
Piazza Palazzo di Città, 1 10122 - Torinó, Olaszország
Képviselő: Chiara Appendino, Polgármester

**************************** PROJEKTPARTNEREK
1. Gdansk városa
Ul. Nowe Ogrody 8/12 80-803 - Gdansk, Lengyelország

Képviselő: Aleksandra Dulkiewicz, Polgármester

2. Kolozsvár városa
3, Motilor Street
400001 - Kolozsvár, Románia Képviselő: Emili Boc, Polgármester
3. Budapest városa Varoshaz Utca, 9-11
1052 -  Budapest,  Magyarország Képviselő: Karácsony Gergely, Főpolgármester



az URBACT III UIA Átviteli Mechanizmus Kísérleti Hálózatának CO4CITIES-Együttműködési eszközeinek végrehajtása a városok revitalizálásában (továbbiakban a Projekt), amelyet a Monitoring Bizottság 2021. március 9.-én hagyott jóvá.

§ 1 A Megállapodás tárgya

1.1 Jelen megállapodás tárgya a partnerség megszervezése az URBACT III Operatív Program által támogatott Projekt megvalósítása érdekében.
1.2 A Projekt feladatmeghatározását a jóváhagyott pályázati adatlap tartalmazza, amely meghatározza a Projektet az URBACT III Monitoring Bizottságának jóváhagyásával.

§ 2 A Megállapodás időtartama

1.1 Ez a megállapodás visszamenőleges hatállyal a projekt kezdő dátumától lép hatályba, a jóváhagyott Pályázati Űrlapon feltüntetett módon (2021. március 9.). Addig marad érvényben, amíg a Vezető Partner teljes mértékben teljesíti kötelezettségeit az Irányító Hatóság felé és minden Projekpartner megkapja az utolsó kifizetési részletet az Európai Bizottságtól.

§ 3 A partnerek meghatározása

Ebben a megállapodásnak a partnerek a következők:

· A Vezető Partner, mint a teljes projektért felelős szervezet. Ez a szervezet adminisztratív, jogi és pénzügyi felelősséggel tartozik a projekt megvalósításáért az URBACT Titkárság/Irányító Hatóság felé.
· A Projektpartnerek a projektek által jóváhagyott Pályázati Adatlapon meghatározott tevékenységekért felelős szervezetek. Minden Projektpartner felelős a saját kiadásainak hatékony és eredményes felhasználásáért.

§ 4 A Partnerek kötelességei, kötelezettségei és felelőssége

A Vezető Partner és a Projektpartnerek mindent elkövetnek annak érdekében, hogy a jóváhagyott pályázati adatlapban meghatározottak szerint elősegítsék a Projekt megvalósítását. Továbbá elfogadják a Támogatási Szerződésben foglalt feltételeket.
4.1 Vezető Partner

A Vezető Partner a Projekt menedzsmentjének kulcsfontosságú szereplője. Átfogó pénzügyi és jogi felelősséget visel, ezért szerepe kiemelt fontosságú a projekt sikerében.

A Vezető Partner adminisztratív összekötőként működik a Projekt és a Program között, feladatait az alábbiakban foglaljuk össze:



4.1.1 Projektmenedzsment és megvalósítás

Általános projektmenedzsment és megvalósítás kapcsán a Vezető Partner kötelezettségei a következők:

a. aláírni az összes szükséges szerződéses megállapodást a partnerekkel és az Irányító Hatósággal a projekttel kapcsolatban;
b. a projekt végrehajtásának biztosítása a jóváhagyott Pályázati Adatlap legújabb verziójában szereplő leírás szerint;
c. felelősséget vállalni a projektben részt vevő partnerek közötti feladatmegosztásért;
d. a munkaprogramban meghatározott tevékenységek és az előirányzott költségvetés közötti koherencia biztosítása;
e. hatékony belső irányítási ellenőrzési rendszer biztosítása;

f. annak biztosítása, hogy a partnerek feladataikat a jóváhagyott pályázati adatlapban foglaltaknak megfelelően teljesítsék;
g. ERFA kifizetése igénylése és fogadása a Program Kézikönyvében részletezett eljárások szerint;
h. az ERFA átutalása a partnereknek a bevallott összegeknek megfelelően a felállított pénzügyi irányítási rendszer szerint;

i. amikor a pénzeszközöket szabálytalanul (vagy indokolatlanul) fizették ki egy projektnek, a szabálytalanul kifizetett összeget vissza kell fizetni az Irányító Hatóságnak/Titkárságnak és vissza kell téríteni az összeget a felelős partnertől az URBACT III Operatív Programban meghatározott eljárásoknak megfelelően;
j. haladéktalanul tájékoztassa az URBACT Titkárságot, ha a projekt költségei csökkennek, ha változás következik be a partnerség összetételében, a projekt célkitűzéseiben, a munkaprogramban vagy a jelen szerződés alapját képező költségvetési tervben, vagy ha az egyéb kifizetési feltételek nem teljesülnek, vagy olyan körülmények merülnek fel, amelyek feljogosítják az Irányító Hatóságot a támogatás teljes vagy részleges visszafizetésére;

k. jóváhagyás kérése a Monitoring Bizottságtól, ha jelentős változások történnek a projektben (partnerség, a munkaprogramban leírt tevékenységek, a projekt költségvetése (a 20%-os rugalmassági szabályon kívül);

l. részt venni a program szintű tevékenységekben;
m. annak biztosítása, hogy az URBACT Helyi Csoportokat minden Projektpartner felállítsa és működtesse a projekt munkájához kapcsolódóan;



n. a projekt eredményeinek és megállapításainak elkészítése és terjesztése a helyi önkormányzatokon belül, a médiának, a helyi érdekelt feleknek, valamint az európai várospolitikusok és szakemberek szélesebb közösségének;

o. az URBACT weboldal használata fő internetes eszközként a projekthez kapcsolódó kommunikációhoz, a projekthez rendelt aloldal rendszeres frissítése (legalább havonta egyszer, a hálózat élettartama alatt);
p. nyilvános nyilatkozatok készítése (beszámolók, publikációk, stb.) annak érdekében, hogy rá legyen mutatva arra, hogy a projekt az ERFA alapjainak pénzügyi támogatásával valósult meg az URBACT III program keretében. Világosan meg kell állapítani, hogy a projektet az ERFA társfinanszírozta az URBACT III OP-n keresztül, az európai zászló és program logójának és szlogenjének használata mellett;
q. a projektről szóló összes fájlt, dokumentumot és adatot a szokásos adattároló adathordozókon szükséges folyamatosan és biztonságosan megőrizni, az EU rendeleteiben meghatározott időkeretnek megfelelően. A törvényben rögzített egyéb, esetlegesen hosszabb, törvényben előírt megőrzési időszakok nem változnak;

r. betartani a jelen szerződés preambulumában említett szabályozásokat, valamint a vonatkozó nemzeti jogszabályokat.

4.1.2 Projektjelentés

A projektjelentésekkel kapcsolatban a Vezető Partner kötelezettségei a következők:

a. az előrehaladási jelentések (tevékenységi és pénzügyi) és minden egyéb szükséges dokumentáció határidő történő benyújtása az Irányító Hatóság/URBACT Titkárságnak a projekt egésze vonaktozásában;

b. az Irányító Hatóságot/URBACT Titkárság tájékoztatása az éves előrehaladási jelentéseken keresztül az elérhetőségek változásáról, a tevékenységek átütemezéséről és a költségvetési változásokról;
c. annak biztosítása, hogy a partnerek jelentést tegyenek a saját tagállamuk ellenőrzési követelményeinek megfelelően ellenőrzött és jóváhagyott kiadásairól.


4.2 Projektpartnerek

A Projektpartnerek és a Vezető Partner (projektpartnerként) a következő feladatokat és kötelezettségeket vállalják:
Vezető Partner kinevezését a projekt azon részeire, amelyekért felelős és felhatalmazása a partnerek projektbeni képviselésére;



a. a projekt azon részének, amelyért felelős, a kellő időben történő végrehajtását jóváhagyott pályázati adatlapban foglalt egyes komponensek leírása szerint;

b. elkülönített nyilvántartás vezetését a projekt végrehajtásával kapcsolatos tranzakciókról, beleértve az elfogadott ellenőrzési nyomvonalat is;
c. haladéktalanul értesítik a Vezető Partnert minden olyan eseményről, amely a projekt ideiglenes vagy végleges leállításához vagy bármilyen más változáshoz vezethet;
d. ellenőrzési célból mindenkor biztonságos és rendezett módon megőrzik a projekt azon részének minden fájlját, dokumentumát és adatát, amelyért a partner felelős, a megszokott adattárolókon és adathordozókon, az EU előírásokban meghatározott időkereteknek megfelelően. A nemzeti szabályozásban rögzített egyéb, esetlegesen hosszabb, megőrzési időszakok nem változnak;

e. a Partner felelős a költségvetésért (ideértve a Monitoring Bizottság kudarc esetén történő visszaigénylését) addig az összegig, amelyig a Partner részt vesz a programban;
f. a szabálytalanul elszámolt kiadások esetén a szabálytalansággal érintett ERFA támogatási összeget az URBACT III Operatív Programban meghatározott eljárások szerint visszafizetik a Vezető Partnernek;

g. rendelkezésre bocsájták az URBACT III program értékelését végző független értékelők számára a feladat elvégzéséhez szükséges dokumentumokat;
h. azonnal reagálnak az URBACT III programot végrehajtó szervek kérésére;
i. betartják az EU-s és nemzeti jogszabályokat.


Ezenkívül az URBACT III programban projektpartnerként történő szerepvállalás kötelezettségvállalást jelent számos szerep és feladat tekintetébenaz alábbiak szerint:

4.2.1 Adminisztratív feladatok:

a. aláírja a projekt létrehozásával és megvalósításával kapcsolatos dokumentumokat, például a Közös Egyezményt, a Szándéknyilatkozatot, etc.;
b. a Vezető Partner rendelkezésére bocsájtja az előrehaladási jelentések (tevékenységi és pénzügyi) elkészítéséhez szükséges információkat; 

c. rögzíti a SYNERGIE-CTE-ben a projetkben való részvétel keretében a partnerinézményél felmerült kiadásokat;




d. megszervezi és végrehajtja az első szintű ellenőrzést (a kiadások igazolása), és az aláírt igazolást és kiadási kimutatást a meghatározott határidőn belül benyújtja a Vezető Partnernek.
4.2.2 A Projekt megvalósítása:

a. hozzájárul a munkaprogram végrehajtásához és a elvárt eredmények előállításához a jóváhagyott Pályázati Adatlapban meghatározott időbeli ütemezés és módszertani keretek szerint;
b. létrehoz egy URBACT helyi csoportot, amely hozzájárul a projekt tevékenységeinek végrehajtásához és a helyi politikában való érvényre jutásukhoz;

c. az előkészítő munkákba való bekapcsolódással, olyan küldöttek delegálásával, akik képesek hozzájárulni tapasztalatcsere-program sikeréhez (mind a nyelvtudás, mind a szakmai tartalom tekintetében) aktívan részt vesz a csereprogramokban és a tanulási tevékenységekben, mint például a projekt szemináriumokom, helyszíni látogatásokon, szakértői értékeléseken, stb., az URBACT Helyi Csoportoknak küldendő jelentés biztosításával, stb.

4.2.3 A Vezető Partner és a Projektpartnerek felelőssége

a. A Vezető Partner a kizárólagos adminisztratív, jogi és pénzügyi felelős fél az URBACT III Operatív Program Irányító Hatóságával szemben a projekt megfelelő végrehajtása és a támogatás jóváhagyásából eredő kötelezettségek betartása tekintetében.
b. Minden Projektpartner közvetlenül és kizárólagos felelőséggel tartozik a Vezető Partner felé a projekt ráeső részének megfelelő végrehajtásáért, valamint a jelen megállapodásban és annak mellékleteiben meghatározott feladatai és kötelezettségei megfelelő teljesítéséért. Minden Projektpartner felelős a saját kiadásainak hatékony és eredményes kezeléséért.
c. Minden Projektpartner (a helyi partnerei tekintetében is), beleértve a Vezető Partnert is (a szervezetek, nem pedig az egyes képviselők), felelősséggel tartozik a másik Projektpartnerrel szemben és megtéríti a többi partner minden olyan kárát és költségét, melyek a pályázati adatlap munkaprogramjában szereplő feladatok és kötelezettségek nem teljesítéséből erednek.

d. A Vezető Partnernek joga van kizárni a partnereket a projektből, ha bármelyik partner következetesen elmulasztja betartani a projektpartneri kötelezettségeket, a Vezető Partner kéréseit, vagy az URBACT útmutató protokollokat, amint azt a Közös egyezmény meghatározza.


e. Azokban az esetekben, amikor a partnerek nem vesznek részt rendszeresen a projekt végrehajtásában (pl. Transznacionális találkozókon való részvétel hiánya, vagy a Vezető Partner kéréseire való válasz hiánya) a Vezető Partner kizárhatja a partner a projektből. Miután a Vezető Partner megbeszélte ezt a projekt többi partnerével, hivatalos figyelmeztető levelet kell küldenie a Projektpartnernek, 2 havi válaszidőt felajánlva. E figyelmeztetés után a Vezető Partner hivatalos levélben tájékoztathatja a Projektpartnert arról a döntésről, hogy kizárja a projektpartnert a projektből. Ebben az esetben a Vezető Partner tudatja a kizárás dátumát, a projektpartner pedig egy végső elszámolást mutat be az addig felmerült kiadásokról, mely nem haladja meg a projektben való részvételének megfelelő időarányos költségeket. A Vezető Partner megállapodik a többi partnerrel a rendelkezésre bocsátott források felhasználásának módjáról, és tájékoztatja az URBACT Titkárságát, vagy a módosítások jóváhagyását kéri a Monitoring Bizottságtól. (lásd fentebb 4.1.1. j és k)

§ 5 Munkanyelvek

A partnerség hivatalos nyelve az URBACT III Operatív Programhoz hasonlóan az angol. Belső megállapodásokat kell kötni az angol nyelv és más nyelvek tolmácsolására vonatkozó rendelkezésekről szemináriumokon és webshopokon, ha szükséges. Az URBACT kommunikációs nyelve az angol. Ez általános szabályként minden kommunikációs eszközre/anyagra vonatkozik.

§ 6 Költségvetési elvek

6.1 A Vezető Partner az egyedüli felelős fél az Irányító Hatóság felé a projekt költségvetési és pénzügyi irányításáért. Felelős a projekt kifizetési kérelmeinek   összeállításáérét és az Irányító Hatóság/URBACT Titkárság részére történő megküldéséért, valamint a költségvetés módosítására irányuló kérelmek benyújtásáért az URBACT III Monitoring Bizottságnak.

6.2 A Monitoring Bizottság által jóváhagyott projekt költségvetés határozza meg az elszámolható kiadások teljes összegét, valamint annak lebontását a különféle kiadási tételek szerint.

6.3 A Vezető Partnernek kell biztosítania a Projektpartnerek által készített számviteli és pénzügyi jelentések, továbbá dokumentumok helyességét. A Vezető Partner további információt és dokumentációt, valamint bizonyítékot kérhet ennek érdekében a Projektpartnerektől.

6.4 Minden Projektpartner felelősséggel tartozik a rá eső költségvetésért és vállalja, hogy biztosítja a társfinanszírozás rá eső részét.

6.5 Minden Projektpartner vállalja, hogy elkülönített könyvelést vezet a projekthez, vagy legalább egy projektkódot vezet a projekthez kapcsolódó költségek azonosításához.  A program hivatalos pénzneme az € és az ERFA minden kifizetése euróban történik.

6.6 Minden partner, beleértve a Vezető Partnert is köteles az elszámolásokat egy, a projekttől független első szintű ellenőrrel igazoltatni. Az aláírt igazolásokat és kiadási kimutatásokat a Projetktpartnerek benyújtják a Vezető Partnerhez a Bizottság által meghatározott ütemtervnek és követelményeknek megfelelően. Amennyiben a Vezető Partner kéri, ezek a dokumentumok tartalmazzák az összes bizonyíték másolatát (számlák, pályázati dokumentumok, bankszámlakivonatok, stb.) 

6.7 A Vezető Partner felelős a projekt jóváhagyott költségeinek és kifizetési kérelmeinek az Irányító Hatóság/URBACT Titkárság részére történő megküldéséért, a Program kézikönyvében leírt határidőnek és eljárásoknak megfelelően. A Vezető Partner felelős továbbá az ERFA kifizetésének fogadásáért az Igazoló Hatóságtól és a Projektpartnereknek megfelelő időben történő továbbutalásáért a jóváhagyott kiadásaik alapján.

6.8 Alátámasztás hiányában vagy a kiadások támogathatóságára vonatkozó szabályok be nem tartása esetén a Vezető Partner felkéri a Projektpartnereket a benyújtott pénzügyi dokumentumok átdolgozására. Ismételt elmulasztás esetén a Vezető Partner tájékoztatja az URBACT Titkárságát, aki segítséget nyújt a kérdés megoldásához. Szükség esetén az URBACT Titkárság egyetértésével a Vezető Partner jogosult visszautasítani a Projektpartner által benyújtott kiadásokat.  E döntés meghozatalakor a Vezető Partner köteles mind az érintett Projektpartnert, mind az URBACT Titkárságát tájékoztatni a benyújtott kiadások elutasításáról és annak okairól.

6.9 Ha Projektpartnerek bármelyike teljesen vagy részlegesen nem teljesíti kötelezettségei vagy a projekt tevékenységének hatékony végrehajtása során anyagi kár keletkezik, jelen Egyezmény minden egyes aláírója vállalja, hogy az értesítést követő egy hónapon belül visszatérít a Vezető Partnernek minden olyan összeget, amelyet jogtalanul kapott meg.

6.10 Minden Projektpartner köteles haladéktalanul tájékoztatni a Vezető Partnert és megadni neki az összes szükséges részletet, ha olyan esemény történik, amely veszélyeztetheti a projekt megvalósítását.

6.11 Ha valamelyik Projektpartnernél a fenti veszélyeztetés felmerül, a Vezető Partner megköveteli, hogy ésszerű időn belül (legfeljebb egy hónap) tájékoztatási kötelezettségének eleget tegyen.
6.12 Ha a kötelezettségek nem teljesítése továbbra is fennáll, a Vezető Partner dönthet úgy, hogy eltiltja az érintett Projektpartnert a projekttől. Az Irányító Hatóságot haladéktalanul tájékoztatni kell az ilyen döntésről. Az eltiltott partner köteles visszatéríteni a Vezető Partner részére a programtól kapott minden olyan támogatást, amelyről az eltiltás napján nem tudja bizonyítani, hogy a Program szabályzatában meghatározott elszámolható költségek meghatározása szerint használták fel a projekt megvalósításához.

6.13 Abban az esetben, ha a partner kötelezettségeinek nem teljesítése pénzügyi következményekkel jár a projekt egészének finanszírozására, a Vezető Partner kártérítést követelhet az érintett összeg fedezésére.

6.14 Ha az Irányító Hatóság kénytelen lesz csökkenteni vagy megszüntetni a támogatást, és ha az URBACT III Operatív Program által már átutalt támogatás teljes, vagy részleges visszatérítését vonja maga után, akkor minden Projektpartner köteles visszatéríteni a támogatást (a Vezető Partner útján) a végső pénzügyi elszámolásnak megfelelően.





6.15 Annak elkerülése érdekében, hogy a 6.14. Cikkben leírt szituáció alapján csak a Vezető Partnernek kelljen viselnie az Irányító Hatóság által jóváhagyott vagy elutasított záró kifizetési kérelem alapján összeállított költségvetés csökkentésnek és a záró pénzügyi elszámolásnak a pénzügyi következményeit, a Vezető Partnernek be kell mutatnia a Monitoring Bizottság által jóváhagyott elszámolható költségek állapotát mind a teljes projekt, mind minden partner esetében. Ez határozza meg azt az összeget, amelyet minden partnernek és a Vezető Partnernek vissza kell fizetnie, ha az Irányító Hatóság ilyen összegeket igényel a projekttől (a Vezető Partner útján). 

§ 7 Pénzügyi irányítási rendszer 

A Vezető Partner és a Projektpartnerek megállapodnak egy decentralizált pénzügyi irányítási rendszer felállításáról, amelyben:
a. minden Projektpartner felhasználja és elszámolja saját kiadásait minden jelentéstételi időszaknak megfelelő határidőben a SYNERGIE CTE-ben, (legalább 30 nappal a határidők előtt, lásd a 9.6. bekezdést) 

b. a kiadások első szintű ellenőrzését az egyes Projektpartnerek szintjén kell elvégezni;
c. a Vezető Partner biztosítja, hogy minden partner:

· felhasználja, elszámolja és igazolja saját önerejét a nemzeti és EU szabályainak betartásával és a Program belső szabályainak betartásával;

· felhasználja, elszámolja és igazolja saját önerejét a projekt kifizetési előrejelzése szerint;
· az összes jelentéstételi időszakban átadja a Vezető Partnernek a kijelölt első szintű ellenőrök által aláírt igazolást és kiadási kimutatást;
· biztosítja, hogy a partnerek által elszámolt és igazolt kiadások a megfelelő költségvetési kategóriákba kerüljenek, a maximálisan elérhető összeg túllépése nélkül (szem előtt tartva a költségvetési kategóriák és a partnerek költségvetései közötti 20%-os rugalmasságot)

§ 8 A Munkaprogram módosítása és a költségvetés átcsoportosítása


8.1 A támogatási szerződés szerint a Vezető Partner köteles jóváhagyást kérni az Irányító Hatóságtól, ha a partnerség, a projekt tevékenységei, vagy a költség megváltozik. Az URBACT Titkársága felelős a folyamatban lévő műveletek változásainak gyakorlati kezeléséért.

8.2 Minden kisebb változást (pl. a Kapcsolattartási adatok változása, a tevékenységek átütemezése, kis költségvetési eltérés) be kell jelenteni az URBACT Titkárságának az előrehaladási jelentésen keresztül.



8.3 A partnerséghez (pl. a partnerek kilépése, vagy cseréje, stb.) a tevékenységhez (pl. az időtartam meghosszabítása, a munkaprogram megváltoztatása, stb.) és a költségvetéshez kapcsolódó jelentős változásokat a lehető legnagyobb mértékben el kell kerülni. Megfelelően indokolt esetben azonban ezeket a változásokat a Monitoring Bizottság jóváhagyhatja a programkönyvben leírt módosítási eljárás útján.

8.4 Alapvető szabályként a Vezető Partnernek tájékoztatnia kell az URBACT Titkárságát, amint tudomást szereznek a projektüket érintő esetleges jelentős változásokról.
8.5 A Vezető Partnernek meg kell szereznie a Projektpartnerei jóváhagyását mielőtt pénzügyi átcsoportosítást igényelne az egyik költségvetési tételről a másikra, a munkaprogram megváltoztatására vagy bármilyen más jelentős változásra az módosítási eljárás keretében. 

8.6 A Vezető Partner által a Monitoring Bizottsághoz benyújtott bármely módosítási kérelmet Projekt Partnereknek előzetesen jóvá kell hagyniuk.

§ 9. Előrehaladási jelentések

9.1 Minden Projektpartner vállalja, hogy a Vezető Partner rendelkezésére bocsátja az előrehaladási jelentések (tevékenységi és pénzügyi), kifizetési igények és egyéb konkrét dokumentumok elkészítéséhez szükséges információkat, a Monitoring Bizottság és az Irányító Hatóság előírása szerint. A Vezető Partnernek el kell küldenie az Irányító Hatóságnak az előrehaladási jelentést, az összes partner kiadási igazolását és az összesített projektszintű kifizetési kérelmet a jelentési időszakok végét követő 2 hónapon belül. Ebből a célból minden partner kötelezettséget vállal arra, hogy az éves beszámolási időszak végét követő 2 hónapon belül benyújtja a Vezető Partnernek kiadási igazolásait és az előrehaladási jelentések elkészítéséhez szükséges információkat. A benyújtott dokumentumok és információk pontosságának biztosítása érdekében a Vezető Partner a dokumentumok kézhezvételét követő 10 napon belül észrevételeket tesz a partnereknek. 

9.2 Ha a Projektpartnerek kérik, a Vezető Partner a Projektpartnerek rendelkezésére bocsátja az Irányító Hatósághoz benyújtott előrehaladási jelentések, kifizetési igények és egyéb konkrét jelentések másolatait. 

9.3 A Vezető Partner minden Projektpartnertől megkövetelheti a jelentés elkészítéséhez szükséges további információk megadását a Monitoring Bizottság vagy bármely más felhatalmazott szerv részéről történő információigénylés vagy információkérés teljesítéséhez. 

9.4 A Vezető Partner rendszeresen tájékoztatja a Projektpartnereket a Vezető Partner és az Irányító Hatóság/ URBACT Titkárság, a Monitoring Bizottság és az Igazoló Hatóság közötti minden releváns kommunikációról. 

9.5 A jelentési eljárást a program kézikönyvében megadott információk szerint kell elvégezni.

9.6 A jelentési időszakok és a jelentések benyújtásának határideje a következő:
- 1. jelentési időszak: 2021. március 9. – 2021. december 31. (benyújtási határidő: 2022. február 28.)
- 2. jelentési időszak: 2022. január 1. – 2022. szeptember 9. (benyújtási határidő: 2022. december 9.)


§ 10. Ellenőrzés és nyilvántartás

10.1 Minden Projektpartner köteles megőrizni a projekt végrehajtásának és az elszámolható kiadások ellenőrzéséhez szükséges dokumentumokat, és ellenőrzés céljából hozzáférhetővé tenni az illetékes szervek és intézmények számára.

10.2 A Vezető Partner, valamint minden Projektpartner külön-külön köteles az összes könyvelési bizonylatot és egyéb dokumentumot az URBACT III Operatív Programban ismertetett szabályok szerint rögzíteni és a szokásos adattárolón tárolni.

10.3 A dokumentumok ellenőrzésére vagy megőrzésére vonatkozó nemzeti szabályok eltérhetnek, és a szigorúbb szabályokat kell alkalmazni. 

§ 11. Csalásellenes politika

11.1 Az Irányító Hatóság és az URBACT Titkárság az URBACT III programban és projektekben meghatározta a csalás legvalószínűbb területeit, és robusztus ellenőrzési rendszereket, intézkedéseket és eljárásokat hozott létre annak érdekében, hogy nyomon kövesse az összes feltételezett gyanús esetet. 
A program csalásellenes politikájának célja:
· olyan kultúra támogatása, amely megakadályozza a csalárd tevékenységeket;
· megkönnyíteni a csalások megelőzését és felderítését;
· olyan eljárások kidolgozása, amelyek elősegítik a csalás és a kapcsolódó bűncselekmények kivizsgálását, és amelyek biztosítják, hogy az ilyen ügyeket időben és megfelelő módon kezeljék.
Az Irányító Hatóság és az URBACT Titkárság ezért arra ösztönzi az összes partnert, vállalkozót, alkalmazottat és a nyilvánosságot, hogy tegyenek meg minden tőlük telhetőt a csalások megelőzése érdekében, arányos intézkedéseket hozzanak annak felderítésére és jelezzék a Programmal kapcsolatos csalás gyanúját. 

11.2 Akár gyanús, akár megalapozott, az URBACT III Program kidolgozott egy hatékony visszaélést bejelentő eljárást, hogy bárki, aki csalásnak tanúja volt, bejelenthesse, legyen ez egy Partner, bármely érintett szakértő vagy akár a Program egyik hatósága. Ha igen, akkor minden részletet meg kell adni az alábbi névtelen e-mail címen: alert@urbact.eu, hogy minden arányos intézkedést végre lehessen hajtani a csalás alapos kivizsgálásával kezdve, és adott esetben minden időszerű és megfelelő intézkedést alkalmazni lehessen a Program eljárásaiban leírtak szerint.


11.3 A gyanított vagy megállapított csalások eseteit az első szintű ellenőrök is felderíthetik és jelenthetik az Irányító Hatóságnak/ URBACT Titkárságnak. Az adatkezelőket felkérjük, hogy az esetleges csalási eseteket (az első szintű ellenőrzési tanúsítvány 2. szakasza) jelentse az Irányító Hatóság / URBACT Titkárságnak egy speciális programjelentési sablonon keresztül. A gyanított vagy megállapított csalásról szóló jelentés sablonját az URBACT Titkársága az első szintű ellenőrök rendelkezésére bocsátja. 





§ 12. Kommunikációs és Nyilvánossági Intézkedések

12.1 Az URBACT webhely az egyetlen internetes felület, amelyen keresztül kommunikálni kell a projektről a széles nyilvánossággal és rendszeresen frissíteni kell a projekt számára fenntartott helyet (havonta legalább egyszer). 

12.2 A Projekt tevékenységeinek népszerűsítésére vagy terjesztésére használt bármely nyilvános anyagban – legyen az nyomtatott vagy elektronikusan is elérhető – kötelező az URBACT III program logójának és szlogenjének, valamint az uniós zászlónak az Európai Unióra és az Európai Regionális Fejlesztési Alapra történő hivatkozása a Programkönyvben meghatározottak szerint. 

12.3 A Projekt által közzétett bármilyen közleményben vagy publikációban, bármely formában, bármilyen eszközzel, beleértve az internetet is, meg kell jelölni, hogy az a szerző nézeteit tükrözi, és hogy az Irányító Hatóság nem felelős az abban foglalt információk bármilyen felhasználásáért. 

12.4 A partnerek megállapodnak abban, hogy az Irányító Hatóság / URBACT Titkárság az URBACT III Operatív Program keretében felhatalmazást kap az alábbi információk bármilyen formában, bármilyen eszközzel történő közzétételére, beleértve az Internetet is:
- a Vezető Partner és partnereinek neve;
- a Vezető Partner elérhetőségei, beleértve egy e-mail címet;
- azoknak a Projektpartnereknek az elérhetőségei, amelyek felelősek a tartalom feltöltéséért az URBACT weboldalra, beleértve e-mail címüket is;
- a támogatás célja;
- a támogatás összege és a projekt teljes költségének a finanszírozással arányos hányada;
- a projekt földrajzi helye;
- előrehaladási jelentések, beleértve a zárójelentést és az összes végleges eredményt;
- hogy a projektet korábban közzétették-e és hogyan.

12.5 A projekt vállalja, hogy elküldi az URBACT Titkárságának a reklám- és/ vagy információs anyagok legalább egy példányát. A projekt ezenkívül felhatalmazza az URBACT Titkárságát, az Irányító hatóságot és az Európai Bizottságot, hogy ezt az anyagot felhasználva mutassa be a támogatás felhasználásának módját.

12.6 A projekttel kapcsolatos bármilyen információjáról, média megjelenéséről vagy egyéb nyilvánossági eseményről tájékoztatni kell az URBACT Titkárságát a webhely lehetséges frissítése vagy az ott történő megjelenítés céljából.

12.7 A Vezető Partner biztosítja, hogy a projekt eredményeit, különösen a megvalósítás során készített tanulmányokat vagy elemzéseket a nyilvánosság számára hozzáférhetővé tegyék a projekt eredményeinek széles körű nyilvánosságának garantálása érdekében. 

12.8 A projektnek biztosítania kell, hogy a hálózat által szervezett bármely mérföldkőnek számító értekezletről/ eseményről értesítsék az URBACT Titkárságot, és hogy az URBACT Titkárság legalább egy tagját meghívják, ha szükséges. 

12.9 Tájékoztatás és nyilvánosság céljából a projekteket felkérik egy kapcsolattartó személy kijelölésére, aki közvetlen kapcsolatban áll az URBACT Titkárságával.




12.10 Az URBACT kommunikációs nyelve az angol. Ez általános szabályként vonatkozik a kommunikáció valamennyi eszközére. 

§ 13. Együttműködés Harmadik Felekkel

13.1 Harmadik Felekkel (állami vagy magánszervek) történő együttműködés, a tevékenységek egy részének átruházása vagy kiszervezés esetén a Projekt Partnerek maradnak az egyedül felelős felek a Vezető Partnernél, és ezen keresztül az Irányító Hatóságnál, az e megállapodásban meghatározott feltételek szerinti kötelezettségeik teljesítése tekintetében. 

13.2 A Projektpartnerek, amennyiben szükségesnek vagy ésszerűnek tartják, értesíthetik helyi partnereiket erről a megállapodásról. 

13.3 Egyik partner sem jogosult a jelen megállapdodás feltételei szerinti jogainak és kötelezettségeinek átruházására a többi partner előzetes beleegyezése nélkül. 


§ 14. Biztosítás

14.1 A Projektpartnereknek azt javasoljuk, hogy a megállapodás teljes időtartamára tegyenek rendelkezéseket annak biztosítására, hogy harmadik felek által, a projekt végrehajtása és a megállapodás végrehajtása során okozott károk ellen biztosítsák magukat. 

§ 15. Titoktartás

15.1 Noha a projekt megvalósításának jellege nyilvános, megállapodtak abban, hogy a projekt végrehajtása kapcsán maguk a Projektpartnerek között vagy a Monitoring Bizottsággal megosztott  információk egy része bizalmas lehet. Csak azokat a dokumentumokat és egyéb elemeket kell ilyennek tekinteni, amelyek kifejezetten a „bizalmas” nyilatkozattal vannak ellátva. 

15.2 Ez elsősorban azokat a tanulmányokat érinti, amelyeket a projekt keretében az egyik fél rendelkezésére bocsátottak a módszerekkel, know-how-val, fájlokkal vagy bármilyen más, bizalmasan címkézett dokumentumokkal kapcsolatban. Ezeket az információkat csak a partnerek használhatják a jelen megállapodás rendelkezéseinek megfelelően. 

15.3 A Projektpartnerek kötelezettséget vállalnak arra, hogy intézkedéseket hoznak annak érdekében, hogy a munkát végző összes alkalmazott tiszteletben tartsa ezen információk bizalmas jellegét, és ne terjessze, ne adja tovább harmadik feleknek és ne használja a Vezető Partner és az információt szolgáltató partnerintézmény előzetes írásbeli beleegyezése nélkül. 

15.4 A projektpartnerek kötelezettséget vállalnak arra, hogy ugyanazokat az intézkedéseket teszik az információk bizalmas jellegének fenntartása érdekében, mintha az a saját bizalmas információikra vonatkozna. 

15.5 Az alábbi információkra nem terjed ki a titoktartási záradék:
- olyan információk, amelyeket nyilvánosan terjesztenek, anélkül, hogy a közzétételt a PP titoktartási kötelezettségével kapcsolatos mulasztás okozta volna;




- olyan információk, amelyekkel kapcsolatban a terjesztő partner megfelelően igazolni tudja, hogy a birtokában volt már a projekt előtt. 

15.6 Ez a titoktartási záradék a megállapodás felmondásától számított két évig marad érvényben.
 

§ 16. A közös tevékenységek eredményei

16.1 A megállapodás hatálya alá tartozó közös tevékenységek eredményei, legyen szó akár a jelentésekről, dokumentumokról, tanulmányokról, elektronikus adatokról és egyéb termékekről, ingyenes vagy kereskedelmi forgalmazás esetén egyaránt a partnerek közös tulajdonát képezik, de továbbra is szabadon elérhetőek a Program számára.

16.2 A Projektpartnerek a tulajdont a kölcsönösen elfogadott szabályok szerint kezelik, a társszerzőség érvényes szabályai alapján.

16.3 A Projektpartnerek kifejezetten, határidő nélkül vállalják, hogy kijelentik, hogy a megvalósítás az URBACT III Operatív Program együttműködésével történt.

§ 17. Hatályos jogszabályok

Ezt a megállapodást az olasz jog szabályozza, amely a Vezető Partner országának törvénye. 

§ 18. A megállapodás módosítása

18.1 Ezt a megállapodást csak az érintett felek által aláírt, erre vonatkozó melléklet segítségével lehet módosítani. 

18.2 A Monitoring Bizottság által jóváhagyott módosítások (ütemterv, költségvetés) jelen megállapodás módosítása nélkül is elvégezhetők. 

18.3 A jelen program által hivatkozott hivatalos programdokumentumok módosításai (pl. Operatív Program, Programkönyv stb.), ha a Monitoring Bizottság és adott esetben az Európai Bizottság jóváhagyja, automatikusan vonatkoznak jelen megállapodásra anélkül, hogy módosítanák azt. 


§ 19. Jogutódlás

19.1 A Vezető Partner csak az Irányító hatóság és a Monitoring Bizottság előzetes írásbeli beleegyezése alapján ruházhatja át a jelen szerződés szerinti feladatait és jogait.

19.2 Jogutódlás esetén (pl. amikor a Vezető Partner megváltoztatja jogi formáját) a Vezető partner köteles a jelen szerződés szerinti összes feladatot átruházni a jogutódra. A Vezető Partner minden változásról előzetesen értesíti az Irányító Hatóságot. 







§ 20. Vis major

20.1 Jelen megállapodás szerint a „vis maior” minden olyan kiszámíthatatlan és leküzdhetetlen eseményt jelent, amely a jelen megállapodás aláírása után következett be, és amely megakadályozza a megállapodás teljes vagy részleges teljesítését.

20.2 A „vis maior-nak” vannak különleges esetei: háborúk, természeti csapások, általános sztrájkok, felkelések, lázadások, járványok, földrengések, áradások és más hasonló események. 

20.3 A „vis maior” felmenti a feleket azon a felelősség alól, ami abból adódik, hogy a jelen szerződésben meghatározott kötelezettségeket részben vagy egészben nem teljesítik a „vis maior” esemény fennállásának időtartama alatt, amennyiben azt időben jelezték.

20.4 Nem tekinthető a fentiekhez hasonló eseménynek „vis maior”, amely anélkül, hogy a végrehajtás lehetetlenné tenné, a kötelezettségek teljesítését az egyik fél számára nagyon megdrágítja.
§ 21. Semmisség

21.1 Ha a megállapodás egyik rendelkezését semmisnek nyilvánítják a felek valamelyikének nemzeti jogában vagy a megállapodásra irányadó törvényben, ez nem teszi semmissé a többi rendelkezést. 

21.2 Az a tény, hogy az egyik fél nem követelheti a megállapodás egyik rendelkezésének alkalmazását, nem jelenti azt, hogy ez a fél lemondana erről a rendelkezésről.

§ 22. Az idő múlása

Az e megállapodásból eredő bármely kérdéssel kapcsolatos bírósági eljárás a tényállás után három évvel már nem indítható meg a bíróság előtt. A pénz-visszatérítés igénylésével kapcsolatos bírósági eljárás esetén az utolsó átutalást követő hároméves időszakot kell alkalmazni. 

§ 23. Fordítás

Ez a megállapodás és mellékletei angol nyelven készültek. E dokumentum másik nyelvre történő fordítása esetén az angol nyelvű változat az irányadó. 

§ 24. Értesítési cím

E megállapodás értelmében a Projektpartnerek visszavonhatatlanul az általuk jelen megállapodásban foglalt értesítési címet jelölik meg, mint ahova a hivatalos értesítéseket jogszerűen lehet kézbesíteni. A értesítési cím megváltoztatását a címváltozástól számított 15 napon belül ajánlott levélben kell továbbítani a Vezető Partner részére. 










§ 25. Zárónyilatkozat

25.1 Az Európai Bizottság iránymutatásait, valamint az megosztott pénzügyi és jogi kötelezettségeket a Vezető Partner és a Projektpartnerek közötti szerződés szerves részének tekintik. 

25.2 A példányszám megegyezik a megállapodást aláírók számával. Minden aláíró intézmény nyilatkozik arról, hogy megkapta ennek egy példányát. 


Készült…….
Dátum…..




§ 26.  Aláírások

Vezető Partner: Torinó Város

Helyi társfinanszírozás (euróban): 61.908,00

ERFA-hozzájárulás (euróban): 144.452,00

	
	Maximális teljes kiadás

	Költségvetési kategória
	2021
	2022

	Személyi költéségek
	31.000,00
	31,000.00

	Irodai adminisztráció
	930,00
	930,00

	Utazás és szállás
	2.000,00
	3.500,00

	Külső szakértők és szolgáltatások
	66.000,00
	69.000,00

	Eszközbeszerzés
	1.000,00
	1.000,00



Aláírás:……………………………..
Aláíró személy neve[footnoteRef:1]:………………………. [1:  A Projektpartner aláírója lehet választott tag, igazgató/ osztályvezető/ szolgálati vezető, a projekt koordinátora. Az aláíró személyt az intézménynek fel kell hatalmaznia minden olyan dokumentum aláírására, amely kötelezi az intézményt a projektben való részvételre. ] 

Aláíró személy pozíciója:…………………………..
Dátum:										………………………………

1. partner Gdansk városa
Helyi társfinanszírozás (euróban): 32.997,00

ERFA-hozzájárulás (euróban9: 76.993,00

	
	Maximális teljes kiadás

	Költségvetési kategória
	2021
	2022

	Személyi költéségek
	17.000,00
	16.000,00

	Irodai adminisztráció
	510,00
	480,00

	Utazás és szállás
	3.500,00
	4.500,00

	Külső szakértők és szolgáltatások
	39.500,00
	27.500,00

	Eszközbeszezrés
	1.000,00
	-



Aláírás:……………………………..
Aláíró személy neve[footnoteRef:2]:………………………. [2:  A Projektpartner aláírója lehet választott tag, igazgató/ osztályvezető/ szolgálati vezető, a projekt koordinátora. Az aláíró személyt az intézménynek fel kell hatalmaznia minden olyan dokumentum aláírására, amely kötelezi az intézményt a projektben való részvételre.] 

Aláíró személy pozíciója:…………………………..
Dátum:										………………………………



2. partner Kolozsvár városa
Helyi társfinanszírozás (euróban): 32.997,00

ERFA-hozzájárulás (euróban): 76.993,00

	
	Maximális teljes kiadás

	Költségvetési kategória
	2021
	2022

	Személyi költéségek
	17.000,00
	16.000,00

	Irodai adminisztráció
	510,00
	480,00

	Utazás és szállás
	3.500,00
	4.500,00

	Külső szakértők és szolgáltatások
	39.500,00
	27.500,00

	Eszközbeszerzés
	1.000,00
	-



Aláírás:……………………………..
Aláíró személy neve[footnoteRef:3]:………………………. [3:  A Projektpartner aláírója lehet választott tag, igazgató/ osztályvezető/ szolgálati vezető, a projekt koordinátora. Az aláíró személyt az intézménynek fel kell hatalmaznia minden olyan dokumentum aláírására, amely kötelezi az intézményt a projektben való részvételre.] 

Aláíró személy pozíciója:…………………………..
Dátum:										………………………………

3. partner Budapest Főváros Önkormányzata
Helyi társfinanszírozás (euróban): 19.230,00

ERFA-hozzájárulás (euróban): 44.870,00

	
	Maximális teljes kiadás

	Költségvetési kategória
	2021
	2022

	Személyi költéségek
	10.000,00
	10.000,00

	Irodai adminisztráció
	300,00
	300,00

	Utazás és szállás
	3.000,00
	5.00,00

	Külső szakértők és szolgáltatások
	22.500,00
	12.000,00

	Eszközbeszerzés
	1.000,00
	-



Aláírás:……………………………..
Aláíró személy neve[footnoteRef:4]:………………………. [4:  A Projektpartner aláírója lehet választott tag, igazgató/ osztályvezető/ szolgálati vezető, a projekt koordinátora. Az aláíró személyt az intézménynek fel kell hatalmaznia minden olyan dokumentum aláírására, amely kötelezi az intézményt a projektben való részvételre.] 

Aláíró személy pozíciója:…………………………..
Dátum:										………………………………

